Source: http://www.mzdovecentrum.sk/clanok-z-titulky/zmeny-v-sadzobniku-pokut-v-socialnom-poisteni--tt-mc-112018.htm
Timestamp: 2018-12-16 05:29:20+00:00

Document:
Zamestnanec – dohodár – študent/dôchodca
Orgán, ktorý vydáva povolenie na výkon samostatnej zárobkovej činnosti
Banka alebo pobočka zahraničnej banky
Pri neplnení, porušení povinností voči Sociálnej poisťovni v súlade so zákonom č. 461/2003 Z. z. o sociálnom poistení v znení neskorších prepisov (ďalej len „zákon o sociálnom poistení“) môže Sociálna poisťovňa udeliť právnickým, fyzickým osobám pokutu. Zákon o sociálnom poistení v § 239 stanovuje len maximálnu hornú hranicu pokuty, ktorá je v sume 16 596,96 eura. Samozrejme pri ukladaní pokuty Sociálna poisťovňa zohľadňuje závažnosť porušenia povinností. Pokutu ukladá príslušná pobočka Sociálnej poisťovne na základe Sadzobníka pokút, ktorý schvaľuje generálny riaditeľ Sociálnej poisťovne. S platnosťou od 1. augusta 2018 sa na základe príkazu generálneho riaditeľa Sociálnej poisťovne č. 13/2018 zmenil Sadzobník pokút. Niektoré pokuty ostali nezmenené, niektoré sa však o niekoľkonásobok zvýšili.
Pokutu môžete očakávať pri porušení povinností stanovených v nasledujúcich paragrafoch:
§ 142 ods. 7,
§ 154 ods. 3,
§ 227 ods. 2,
§ 227a,
§ 228 až § 234,
§ 238,
§ 244,
§ 279,
§ 225i ods. 10,
§ 225j ods. 12 zákona č. 461/2003 Z. z.
Priblížime si jednotlivé povinnosti a aktuálnu pokutu k nim prislúchajúcu podľa nového Sadzobníka pokút.
1. register zamestnávateľov [§ 231 ods. 1 písm. a) zákona o sociálnom poistení]
0,60 – 33,20 eura
Zamestnávateľ je povinný sa prihlásiť do registra zamestnávateľov vedeného prísluš­nou pobočkou najneskôr v deň predchádzajú­ci dňu, v ktorom začne zamestnávať aspoň
jedného zamestnanca, a odhlásiť sa z tohto registra do ôsmich dní odo dňa, v ktorom nezamestnáva už žiadneho zamestnanca. Sadzby týchto pokút ostali nezmenené.
2. register poistencov a sporiteľov [§ 231 ods. 1 písm. b) zákona o sociálnom poistení]
Veľkou zmenou prešli pokuty za porušenie povinnosti stanovenej v § 231 ods. 1 písm. b).
Pokuta podľa:
písm. a) sa zvýšila z pôvodných 0,30 – 3,32 eura až na 0,30 – 16,60 eura
písm. b) sa zvýšila z pôvodných 0,30 – 6,60 eura až na 0,60 – 33,20 eura
písm. c) a písm. d) sú novými pokutami v sadzobníku a ich hranica tvorí približne 10 % z maximálnej zákonnej hranice.
Zároveň však v súlade s § 239 zákona o sociálnom poistení platí, že Sociálna poisťovňa zamestnávateľovi neuloží pokutu za porušenie povinnosti ustanovenej v § 231 ods. 1 písm. b), ak už bola uložená pokuta v súlade so zákonom č. 5/2004 Z. z. o službách zamestnanosti v znení neskorších predpisov alebo v súlade so zákonom č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov.
3. oznámenie prerušenia poistenia [§ 231 ods. 1 písm. c) zákona o sociálnom poistení]
4. oznámenie začiatku a skončenia čerpania materskej dovolenky alebo rodičovskej dovolenky [§ 231 ods. 1 písm. d) zákona o sociálnom poistení]
V prípade prerušenie poistenia ako aj oznámenia začiatku a skončenia čerpania materskej alebo rodičovskej dovolenky je zákonná lehota 8 dní. V obidvoch prípadoch ostalo rozpätie pokút nezmenené.
5. výkaz poistného a príspevkov na starobné dôchodkové sporenie a opravný výkaz (ďalej len „výkaz“) [§ 231 ods. 1 písm. f) zákona o sociálnom poistení]
5,00 – 1 330,00 eur/ 1 výkaz
10,00 – 3 320,00 eur/ 1 výkaz
3,30 – 663,80 eura/ 1 výkaz
Zásadnou zmenou zvýšenia súm pokút došlo pri porušení povinností v súlade s § 231 ods. 1 písm. f). Hranice pokút podľa:
písm. a) sa z pôvodných 1,60 – 663,80 eura zvýšili na 5,00 – 1 330 eur
písm. b) sa z pôvodných 3,30 – 1 659,70 eura zvýšili na 10,00 – 3 320 eur
písm. c) ostali nezmenené
Uvedené hranice pokút sa pritom vzťahujú len k jednému výkazu.
Opakované nepredkladanie alebo oneskorené predkladanie výkazov môžu stáť zamestnávateľa nemalú sumu peňazí. Preto by si mali začať dávať pozor najmä na dodržiavanie tejto zákonnej povinnosti.
6. neumožnenie vstupu do objektov zamestnávateľa, vykonania kontroly a nazerania do záznamov o príjmoch zamestnancov a do iných záznamov dôležitých na účely sociálneho poistenia [§ 231 ods. 1 písm. k) zákona o sociálnom poistení]
7. nevytvorenie vhodných podmienok na vykonanie kontroly a neposkytnutie súčinnosti zodpovedajúcej oprávneniam zamestnancov kontroly (§ 244 ods. 2 v spojitosti s § 243 ods. 1 zákona o sociálnom poistení)
Ak zamestnávateľ v prípade kontroly bude mariť priebeh kontroly podľa bodu 6 alebo 7, môže dostať najnižšou pokutu v sume 100 eur.
V pôvodnom sadzobníku pokút bola dolná hranica pokuty v týchto prípadoch 3,32 eura.
8. oznámenie zmeny názvu, sídla zamestnávateľa [§ 231 ods. 1 písm. m) zákona o sociálnom poistení]
Ďalšie dôležité informácie si vypočujete vo videoškolení: Novela zákona o zdravotnom poistení a zmeny v sociálnom poistení účinné od 1.1.2018
9. oznámenie zmeny mena a priezviska zamestnanca [§ 231 ods. 1 písm. n) zákona o sociálnom poistení]
10. oznámenie štátu a zmeny štátu [§ 231 ods. 1 písm. o) zákona o sociálnom poistení v znení účinnom do 29. februára 2012]
11. oznámenie, že zamestnanec je štatutárny zástupca alebo člen štatutárneho orgánu s najmenej 50 % účasťou na majetku [§ 231 ods. 1 písm. o) zákona o sociálnom poistení v znení účinnom od 1. januára 2014]
Pri oznamovacích povinnostiach uvedených v bodoch 8, 9, 10 a 11 je rovnaká 8-dňová oznamovacia lehota a v sadzobníku pokút pri nich nedošlo k zmene – hranice pokút ostali v rovnakých sumách.
12. neuvedenie variabilného symbolu a špecifického symbolu pri platení poistného, penále, pokuty (§ 142 ods. 7 zákona o sociálnom poistení)
3,32 – 16,60 eura/1 platba
Povinnosť označiť variabilným a špecifickým symbolom každú platbu, či už ide o poistné, penále, pokuty, má každá fyzická a právnická osoba (zamestnávateľ, samostatne zárobkovo činná osoba, dobrovoľne poistená osoba). Hranice pokút sú pre každý typ platiteľa rovnaké a ostali aj v novom sadzobníku nezmenené.
Článok je skrátený. Prečítejte si celý text:
Pozor! Mení sa lehota registrácie zamestnávateľa a zamestnancov

References: § 239

§ 142

§ 154

§ 227

§ 227

§ 228
 § 234

§ 238

§ 244

§ 279

§ 225

§ 225
 § 231
 § 239
 § 231
 § 231
 § 243